Friedrich Ebert, naixito de Heidelberg (Imperio alemán, hue Baden-Wurtemberg, Alemanya) o 4 de febrero de 1871 y muerto en Berlín (Republica de Weimar, hue Alemanya) o 28 de febrero de 1925, estió un politico alemán, melitant d'o  Sozialdemokratische Partei Deutschlands. Quan cayó a monarquía de Guillén II d'Alemanya, Ebert esdevenió o primer President d'Alemanya, estando asinas qui sinyó o Tractato de Versailles. Dimpués de pactar con os melitars d'extrema dreita y con os Freikorps, exterminó a os líders d'o Spartakusbund (Rosa Luxemburgo y Karl Liebknech), ubrindo asinas una clara deseparación d'a socialdemocracia respective d'os partitos de cucha radical, feito que tenió importancia en os zaguers tiempos d'a Republica de Weimar. Sindembargo, encara que ista politica d'o SPD d'Ebert favoreixeba os intreses d'as clases dominants, en haber sinyato o Tractato de Versailles estió o blanco constant d'os ataques d'os radicals d'extrema dreita.